**Tájékoztató az előzetes kreditelismertetési eljárásról**

Mesterképzésre jelentkezéskor az intézmény **előzetes kreditelismerési eljárást** folytat le annak érdekében, hogy megállapítsa, hogy a jelentkező rendelkezik-e a jogszabályban előírt beszámítható kreditmennyiséggel.

A **pénzügy és számvitel** és **gazdálkodási és menedzsment alapszakokkal** rendelkezőknek nem kell előzetes kreditelismerési eljárást kérelmezniük, mivel e két szak előfeltétel nélkül elfogadott.

A felvételhez **minimum 30 kredit** előzetes teljesítésére van szükség.

A jelentkezőnek az „Előzetes kreditelismerési eljárás iránti kérelem”, a „Kreditelismertetési tábla” és a „Nyilatkozat” című dokumentumokat kell kitölteni, melyek mellékletként csatolásra kerültek.

**A kitöltött dokumentumokat a tantárgyak teljesítését igazoló leckekönyvek adott oldalainak másolatával, valamint a beszámításra felsorolt tantárgyak hiteles tantárgyleírásával (tematika) együtt kell megküldeni a**

***Pannon Egyetem Gazdálkodási Kar Zalaegerszeg címére (8900 Zalaegerszeg, Gasparich u. 18/A) „KREDITELISMERTETÉS” feltüntetésével, a Tanulmányi Iroda részére.***

**Beküldési határidő: 2023. december 15.**

Az előzetes kredit elismerés folyamatáról figyelmesen olvassa el a kérelem adatlapon található tájékoztatót és a leírtak szerint járjon el.